کوئٹہ (آن لائن) کوئٹہ بار ایسوسی ایشن نا صدر محمد آصف ریکی پارینے کہ بلوچستان اٹ کورونا وائرس نا حالیت خراب مننگ اٹی ءِ‘ وکیل برادری آن خواست ءِ کہ او اینو آن 6اپریل اسکان عدالت آتے ٹی پیش مفس‘ اُراتے ٹی مرسا رکھی گام گیج کیر و کوشست کننگے کہ چیمبر آتے ٹی کچ اٹ مننگے۔ وزیراعظم پاکستان و بلوچستان حکومت سندھ حکومت آنبار بلوچستان اٹ ہم گام گیج کیر۔ دا خیال آتادرشانی ءِ او تینا جاری کروک بیان اٹ کرے۔ اوپارے کہ کورونا وائرس نا حالیت بلوچستان اٹ خراب مننگ اٹی ءِ۔ ہزار آ زائرآتون اوار ایلو بندغ آک بلوچستان آن گدرینگانو و دا وخت آہم کوئٹہ نا کیبی علاقہ میاں غنڈی و تفتان اٹ بھلو کچ اسے ٹی زائر و ایلو بندغ آتے کرنٹائن سینٹر اٹ تخنگانے‘ ہرا وڑ کیسک ودنگ ءُ داڑان حالیت پین خراب مسنے۔
